***ПРИЛОЖЕНИЕ №14***

**ТЕХНИЧЕСКО ЗАДАНИЕ**

За обществена поръчка по реда на гл.8 „а” от ЗОП чрез Публична покана за услуга с предмет: **Упражняване на строителен надзор на ”Инженеринг на обект”** Р**еставрация, консервация и експониране на сводест мост “Мустафа паша”, гр. Свиленград, община Свиленград”,** финансиран **от Финансовия механизъм на Европейското икономическо пространство 2009-2014, чрез Министерство на културата- Програмен оператор по Програма БГ08 „Културно наследство и съвременни изкуства по** **проект „Старият мост:мост между поколенията”, Договор №24-10М1-34/22.04.2015г.”**

**І.ОПИСАНИЕ И ОБЕМ НА ПРЕДВИДЕНИТЕ СТРОИТЕЛНИ И РЕМОНТНИ РАБОТИ/консервационно реставрационни работи, ЗА КОИТО ЩЕ СЕ УПРАЖНЯВА СТРОИТЕЛЕН НАДЗОР**

**І. КРАТКА ИНФОРМАЦИЯ ЗА ПРОЕКТА И ОБЕКТА**

**1.1.Административни данни за обекта:**

“Сводест мост на Мустафа паша” е публична общинска собственост.

Представлява линеен обект от техническата инфраструктура.

С протокол №1/22.05.2003 г. от заседание на НСОНПК е обявен за архитектурно-строителен паметник на културата с категория от “национално значение”.

1.2**.ИСТОРИЧЕСКИ ДАННИ ЗА ОБЕКТА**

При Свиленград се намира едно от основните места за преминаване на р.Марица, обусловено от географски и стратегически причини. Това предопределя построяването и продължителният период на използване и поддръжка на моста.

Той е построен през 1529 г. по времето на Сюлейман І като стратегическо съоръжение, осигуряващо военните походи на империята. Тогава е изграден в съседство с него комплекс от сгради за обслужване на войските. През 1790 г. вследствие голямо наводнение са разрушени пет от средните сводове. Ремонтиран е и са издигнати нови сводове от същия материал и при същата технология на изпълнение. През 20-те години на 19 век е частично разрушен един от сводовете и загубените конструктивни елементи са възстановени със стоманобетонни. С изключение на периодите около тези събития, мостът от построяването си досега се използва активно от хора и превозни средства, като до средата на 19 век е единствена връзка между бреговете на реката.

**1.3.ОПИСАНИЕ НА ОБЕКТА**

Мостът представлява инженерно-техническо съоръжение, изградено с технологиите на 16 век. Има 19 установени свода, завършващи в стълбове и устои. Носещите елементи са от зидария, изпълнена с дялан камък и свързващи метални елементи. Парапетът също е изпълнен от дялани каменни блокове. Няма данни за оригиналната настилка. В момента има асфалтово покритие на пътното платно. В дебелината на пътните настилки има монтирани бетонови колектори с преминаващи водопроводни тръби под напор по дължината на целия мост.

Общото състояние на съоръжението е добро. Няма установени деформации в конструктивните елементи. Зидарията има предимно повърхностни увреждания, причинени от природни фактори и човешко въздействие. Съвременната настилка е положена върху няколко пласта предходни такива, което води до допълнително натоварване на конструкцията и значително повишаване нивото на пътното платно. За изравняване на котите при връзката с уличната мрежа мостът е частично засипан. Оригиналният начин на отводняване не се използва и се разчита единствено на наклона на трасето в посока към бреговете.

През годините са извършвани частични ремонти, укрепване на земната основа при някои стълбове, възстановителни работи по каменните зидарии и парапети, почистване коритото на реката и е направен речен праг след моста по течението на реката.

Събраните до момента данни за състоянието, проучванията и извършените намеси върху моста са представени в идейния проект, приложен към заданието.

**1.4**.**ЦЕЛ на проекта**

Целта е мостът да се реставрира и експонира по подходящ за неговия автентичен облик начин, да се адаптира за пешеходно движение и включване в провеждане на събития от културно-информационен характер, едновременно с това да се запази естествената му връзка с околното пространство, обхващащо бреговете на реката и градски структури.

Да се осигури необходимата проектна документация по реда на ЗКН и на ЗУТ за съставяне на базисните предпоставки и условия за провеждане на консервацията, реставрацията и експонирането на средновековния мост като значима архитектурно-строителна недвижима културна ценност и като техническо постижение на времето, през което е бил изграден.

Да осигури базисните предпоставки и условията за осигуряване на съвременни условия за опазването и представянето на едно старинно техническо и архитектурно пластично съоръжение, свързано с историческото развитие на комуникационно транспортната система в Европа на територията на югоизточните Балкани през **в.сл.Хр**. Средновековният мост е историческото свидетелство за изграждането на един от основните и най-стари урбанистични трансконтинентални коридори – Via Diagonalis, по която се е осъществявал през вековете евро-азийския обменен процес.

Да се трансформира значението на Моста като исторически градо-образуващ в съвременен консервационно-реставрационно запазен и експониран артефакт, функциониращ като устройствено обновяващ фактор за градско развитие, като важна предпоставка, създаваща възможност за културно, икономическо и социално оживление, насочено към развитие на местна туристическа инфраструктура, на базата на местоположението на града на картата на страната и на региона.

Задачата на проекта е да развие във фаза технически проект мерките за консервация, реставрация и експониране на моста. Разработката ще се извършва като пореден етап от проектирането и трябва да следва изцяло концепцията на одобрения идеен проект за обекта.

При експонирането да се отчита значението на моста като исторически фактор за развитие на урбанизираната територията и предпоставка, създаваща възможност за бъдещо културно и социално оживление в тъканта на местна туристическа инфраструктура.

**1.5.ПРЕДМЕТ НА ПРОЕКТА**

**А).**Консервацията, реставрацията и експонирането на Моста, заедно с неговите исторически значими инженерно - строителни, благоустройствени /оригинална настилка и елементи на каменната пластика/, хидротехнически и архитектурно художествени ценности;

**Б).**Реконструкцията на съществуващата съвременна техническа инфраструктура, минаваща през и по структурата на Моста с оглед минимализиране на неизбежно необходимите и отстраняване на всички останали;

**В).**Осигуряване на необходимата съвременна техническа, информационна и туристическа инфраструктура за представяне на историческия Мост;

**Г).** Създаване на съвременна Експозиционна среда на историческия Мост на базата на контекстуален подход оглед историческите и актуалните дадености с цел представянето на Моста като „genius loci“ на историческата урбанистика на гр.Свиленград;

**Д).**Създаването на устройствени условия за нови подходи към Моста с оглед съвременната устройствена структура; визуалните особености за осигуряване на атрактивно възприемане на Моста, на културния и историческия ландшафт с него и от него към поречието и околната градска и природна среда;

**Е).**Благоустрояването на прилежащите крайречни зони и експозиционни терени – настилки; чешми; изгледни места и места за правене на фотоси и „снимки за спомен“ от Моста и към Моста;

**Ж).**Планиране на ново и реконструиране на съществуващото озеленяване с оглед параметрите на експонирането на Моста и осигуряване на визуалните връзки с експозиционната и градската среда, с ландшафта на поречието на реката; предпочитание към характеристиките на местните растителни декоративни видове растителност;

**З).**Съдържанието, графичния дизайн и устройствената структура за ситуирането на информационните и указателните носители в структурата на експозиционната среда на историческия Мост;

**ІІ. Обхват на обществената поръчка и конкретни дейности:**

**1)** извършване оценка на съответствието на проектите, съгласно чл.142, ал. 6 от ЗУТ за издаване на разрешение за строеж за обекта;

**2)** упражняване на строителен надзор по време на строителството/КРР на обекта (чл.168, ал. 2 от ЗУТ) в обем и обхват съгласно изискванията на ЗУТ и съответните подзаконови нормативни актове, вкл.надзор върху съставяните при строителството актове и протоколи по ЗУТ и изготвяне на окончателен доклад по чл. 168, ал. 6 от ЗУТ;

**3)** изготвяне на технически паспорт на обекта съгласно чл. 176б от ЗУТ и в обхвата, посочен в чл.4 от НАРЕДБА № 5 от 28.12.2006 г. за техническите паспорти на строежите, издадена от министъра на регионалното развитие и благоустройството, обн., ДВ, бр. 7.

**А)Комплексния доклад за оценка на съответствието се изготвя в следния задължителен обхват**:

1. предвижданията на подробния устройствен план на гр.Свиленград;

2. правилата и нормативите за устройство на територията;

3. изискванията по чл. 169, ал. 1 и 2;

4. взаимната съгласуваност между частите на проекта;

5. пълнотата и структурното съответствие на инженерните изчисления;

6. изискванията за устройство, безопасна експлоатация и технически надзор на съоръжения с повишена опасност, ако в обекта има такива;

7. специфичните изисквания към определени видове строежи съгласно нормативен акт, ако за обекта има такива;

**Б).Отговорности при упражняване на строителен надзор.**

Строителният надзор се изпълнява в задължителния обхват съобразно изискванията на ЗУТ, в т.ч: по чл. 168, чл. 175, чл. 176, чл. 177 и чл.178 от ЗУТ.

Строителния надзор ще включва дейности, с които ще следи за:

* Законосъобразно започване на строежа;
* Извършване на СМР/КРР съобразно одобрен инвестиционен проект и спецификация;
* Контрол по спазване условията на безопасност на труда, съгласно проекта за безопасност и здраве;
* Опазване на околната среда по време на изпълнение на СМР/КРР;
* Контрол по качеството на влаганите строителни материали и изделия и съответствието им с техническите спецификации;
* Недопускане на увреждане на трети лица и имоти вследствие на строителството;
* Годност на строежа за въвеждане в експлоатация.
* Издаване на технически паспорт на строежа.
* Други задължения, произтичащи от действащото законодателство и от договора за възлагане на дейностите.

Консултантът упражняващ строителния надзор трябва:

Да подписва Актовете и протоколи, изготвени по време на строителството .

Да осъществява прецизна и качествена организация на цялостния строителен процес.

Да оказва съдействие на Възложителя и екипа по управление на проекта, във всички случаи, когато е необходимо при изпълнението на проекта.

Да дискутира с екипа по управление на проекта/лицето извършващо контрол по време на строителството определено от Възложителя всички възможни проблеми, които могат да възникнат при строителството на обекта, както и начините за тяхното преодоляване и решаването им, преди всеки ключов етап от строителството.

Да осъществява строителен надзор на договора за строителство/КРР, като носи отговорност за: законосъобразно започване на строежа; пълнота и правилно съставяне на актовете и протоколите по време на строителството, контрол на влаганите в строежа строителни продукти и на монтажа на доставеното оборудване, координация на строителния процес до въвеждането на строежа в експлоатация и изпълнение на строежите съобразно одобрените инвестиционни проекти и изискванията към строежите по чл. 169, ал. 1, ал. 2 и ал. 3 на ЗУТ, както и в съответствие с Наредбата за съществените изисквания към строежите и оценяване съответствието на строителните продукти;

Да бъде запознат с всички изисквания на Наредба №2 от 22 март 2004 г. за здравословни и безопасни условия на труд при извършване на строителни и монтажни работи, както и нейните изменения, да изпълнява и следи за изпълнението на всички нейни разпоредби.

Да контролира изпълнението на работната програма на изпълнителя по договорите по Проекта, вкл. количество и качество на извършените СМР/КРР:

- създаване на система за текущо отразяване на всички извършени работи, промени в стойности, промени в проектното решение, плащания, резултати от изпитвания на материали, проби на съоръженията, както и всички открити и предизвикани аварии по съществуващите елементи на техническата инфраструктура;

- проверяване на съответствието и подписване на количествените сметки представени от изпълнителя на извършените СМР/КРР и осигури предаването им на Възложителя;

- ежемесечно уточняване с изпълнителите на договорите по Проекта, фронта на извършваните СМР/КРР;

Да осъществява контрол по опазване на околната среда по време на изпълнение на строително-монтажните дейности в съответствие със Закона за опазване на околната среда и Закона за управление на отпадъците и наредбите към тях;

Да дава инструкции за точното и качествено изпълнение на строително-монтажните работи (СМР)/КРР и взимане на решения по технически въпроси, които не променят техническите проекти;

Да обсъжда с изпълнителите строително-монтажните дейности, възникналите проблеми във връзка със СМР/КРР и да уведомява незабавно Възложителя за всяко нарушение на нормативно установените изисквания не по-късно от три дни след констатиране на нарушението, а при необходимост и ДНСК;

Консултантът, упражняващ строителен надзор носи отговорност за дейностите, регламентирани в чл.168, ал.1 ЗУТ

Изпълнителят на строителния надзор ще подписва всички актове и протоколи по време на строителството, необходими за оценка на строежа, съгласно изискванията за безопасност и законосъобразното им изпълнение.

След приключване на строително-монтажните работи/КРР, строителният надзор изготвя окончателен доклад за получаване на разрешение за ползване на обекта.

Забележка: Изброяването на консултантските услуги е примерно и неизчерпателно. Предмет на поръчката са и всички други дейности, предвидени в закона, технологичните правила и нормативи или необходимите такива за осигуряване на ефективен и качествен контрол по изпълняваните строителни работи.

**В). Задачите на Изпълнителя в рамките на обхвата на работата ще включват, но без да се ограничават до следното:**

**4.2.7.1.Административни задачи:**

* Подпомагане действията на Възложителя, за получаване на необходимото разрешение и одобрение за изпълнение на обекта;
* Информиране на Възложителя за напредъка на строителството;
* Съветване на Възложителя по административни проблеми, произтичащи от изпълнението на договорите по проекта;

**.Задачи по време на фазите на строителство:**

* Контрол на работна програма на изпълнителя на договора за инженеринг, и изготвяне на становище по него;
* Консултиране с Възложителя на всички искания за промяна и получаване на неговото предварително писмено одобрение, преди нареждане на промените, съгласно условията на договора за инженеринг в случаите на непредвидени разходи.
* Консултиране на Възложителя по искове и претенции на изпълнителя за съответния договор;

Съхранение и контрол на своевременното предоставяне и пълнотата на цялата документация за изпълнението на договора, включително документация от производителя и доставчика, гаранции, застраховки, екзекутивна документация, финансова документация и всички други документи издадени от строителите или надзора;

**Задачи по време на периода за съобщаване на дефекти в изпълнението:**

* Констатиране на остатъчни дефекти, контрол за отстраняване на дефекти в строителството, описани в акт образец 15;
* Поддържане на екип през периода за отстраняване на дефекти и мобилизиране на специалисти при специфичните етапи на наблюдение и документиране на процесите. Информиране на Възложителя за отстранени, оставащи и новопоявили се по време на мониторинговия период;

Други изисквания към консултанта и неговия екип

От Консултанта се изисква да предостави екип от експерти с необходимите квалификации и опит за ефективно провеждане на ролите и задълженията, посочени в това задание. Консултантът е информиран, че от него се очаква да осигури адекватно оборудване, което да се предостави и поддържа, за да се гарантира, че целия негов състав може успешно да изпълнява задълженията, дефинирани в това задание.

С цел осигуряване независимост и липса на конфликт на интереси в отговорностите на експертите, Консултантът не може да назначава по този Договор експерти, които имат правни взаимоотношения с изпълнителите/консултантите на други договори за услуги или строителство по този проект.

**Ръководител на екипа**

Ръководителят на екипа на консултанта трябва да се подпомага в своята дейност от ключови и неключови експерти.

Ръководителят на екипана Консултанта отговаряза точното изпълнение на договора в изпълнение на СМР/КРР.

Ръководителят на екипана Консултанта трябва да работи ежедневно в тясно сътрудничество с екип на проекта, като координира и управлява дейностите по упражняване на строителен надзор, изпълнявани от членовете на екипа му, и контролира качественото изпълнение на всички дейностите, включени в предмета на обществената поръчка.

**Ключови и неключови експерти**

Ключовите и неключовите експерти следва да съдействат на ръководителя на екипа при изпълнението на следните дейности:

* проверка на изработените проекти по договора за инженеринг;
* строителен надзор на обектите на строителство;
* контрол на проектните и технологични изпитания и проби при необходимост;
* изготвянето на необходимите доклади по договора;
* контрол при изпълнение на договора за строителство;

Представител/представители на екипана Консултанта от посочените ключови експерти, трябва да присъстват ежедневно по време на строителния период. Ангажираността на неключовите експерти по време на изпълнението на договора е съобразно спецификата на извършваните СМР/КРР в процеса на изпълнение.

Конкретното разпределение на задачите и отговорностите между експертите във връзка с изпълнение на дейностите по договора в екипа на консултанта ще бъде част от техническото му предложение за успешното и качествено изпълнение на цялостния проект .

***Всички предвидени дейности по оценяване на инвестиционните проекти и строителен надзор над обекта трябва да са съобразени с техническите и законови разпоредби, с техническите и технологичните правила и нормативи действащи в Република България.***

Срокът за изпълнение на настоящата обществена поръчка започва от датата на подписване на договор за изпълнението й, приключва след въвеждане в експлоатация на обекта. При всички случаи, периодът на отговорност на Изпълнителя е съгласно изискванията на Наредба № 2 от 31.07.2003 г. за въвеждане в експлоатация на строежите в Република България и минималните гаранционни срокове за извършени строително-монтажни работи, считано от датата на издаване на разрешително за въвеждане в експлоатация, съгласно българския Закон за устройство на територията.

**Основни положения при осъществяване на строителен надзор над строително - монтажните работи.**

Надзора върху всички изпълнени СМР/КРР трябва да е съобразен с техническите и законови разпоредби, с техническите и технологичните правила и нормативи действащи в Република България.

Строителните продукти трябва да отговарят на следните технически спецификации:

1. български стандарти, с които се въвеждат хармонизирани европейски стандарти(или еквивалентен) или
2. европейско техническо одобрение (със или без ръководство), или
3. признати национални технически спецификации (национални стандарти), когато не съществуват технически спецификации по **т.1** и **т.2.**
4. Да се представят сертификати, издадени от акредитирани лица за сертификация на системи за управление на качеството и/ или за сертификация на продукти, или от лица, получили разрешение по глава трета от Закона за техническите изисквания към продуктите;

**1. Надзор на качеството на материалите за строителния процес**

Надзора върху качеството на влаганите материали за съответствието на строителния продукт - ще се доказва от изпълнителя на СМР/КРР с декларация подписана и подпечатана от производителя или негов представител – (съгласно Наредба за съществените изисквания към строежите и оценяване съответствието на строителните продукти, приета с ПМС № 325 от 06.24.2006 г. Влаганите строителни материали трябва да бъдат придружени с декларация за съответствие и с указания за прилагане на български език, съставени от производителя или от неговия упълномощен представител.

Участникът трябва да може да контролира произхода на основните строителни материали, които ще бъдат използвани за обекта и които ще бъдат придобити от Възложителя вследствие на договора да изпълнение.

Ако по време на изпълнението възникнат въпроси, неизяснени в настоящото Техническо задание, задължително се уведомява Възложителя и се иска неговото писмено съгласуване.

**Контрол.**

Контролът на обекта ще се упражнява по следния начин:

- следи за правилното и точно изпълнение на работи посочени в техническата спецификация към договора за инженеринг, спазването на нормативните разпоредби за изпълняваните работи, изпълнените количества, изпълнението на договорните условия, спазването на приетия график за изпълнение, за дефекти появили се по време на гаранционния срок. При установяване на нередности и некачествени работи, същите се констатират своевременно в протокол и възложителят задължава изпълнителя да ги отстрани в най-кратък срок.

След завършване на цялостната работа по обществената поръчка, същата се приема съгласно реда определен в Наредба №2 на МРРБ за разрешаване ползването на обектите в Република България. След получаване на Разрешението за ползване започват да текат гаранционните срокове.

Всички строителни работи да са съобразени с изискванията на действащата нормативна уредба в Република България.

**Изисквания за осигуряване на безопасни условия на труд.**

Надзорът изисква спазване на НАРЕДБА № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи. Участникът следва съгласно Наредба № 2 да изпълнява мерките посочени в одобрения **План за безопасност и здраве приложен към проекта**.

**Изисквания за опазване на околната среда.**

Надзорът изисква от изпълнителя на СМР/КРР по никакъв начин да не уврежда околната среда, в т.ч. и прилежащите към трасето имоти и дървесни видове, като за целта представи изчерпателно описание на мероприятията за изпълнение на горното изискване и на разпоредбите на Закона за управление на отпадъците ( ДВ/86/03).

Надзорът изисква от изпълнителя спазването на екологичните изисквания по време на строителството, както и да спазва инструкциите на възложителя и другите компетентни органи съобразно действащата нормативна уредба за околна среда.

**Строителен надзор по приемане на изпълнените работи.**

Предаването и приемането на извършените СМР/КРР – предмет на настоящата поръчка ще се удостоверява със съставяне на Констативен протокол за установяване на действително извършени работи, подписан от представители на страните по Договора или от конкретно определените в този договор правоспособни лица. Всеки констативен протокол се придружава от необходимите сертификати за качество на вложените материали, протоколи съставени по реда Наредба № 3 за съставяне на актове и протоколи по време на строителството, декларации за съответствие на вложените материали със съществените изисквания към строителните продукти.

Гореизброените документи, се изготвят в три еднообразни екземпляра и преди да се представят на Възложителя за одобряване се проверяват и подписват от Консултанта, упражняващ строителният надзор на строежа.

Възложителят проверява всички представени документи и след като се увери в съответствието им с действително извършеното на място, одобрява подписания констативен протокол. Одобреният от Възложителя Констативен протокол се счита за основание за искане на плащане по реда на договора между Общината и Финансиращата организация.

След окончателното приключване на СМР/КРР консултантът, упражняващ строителния надзор, изготвя окончателен доклад до възложителя*.*

**Други специфични изисквания.**

Естеството на обществената поръчка налага поставянето на специфични изисквания, и Възложителят обръща внимание на Изпълнителя за следното:

Извършените работи следва да отговаря на изискванията на ЗУТ и наредбите към него, Закона за културното наследство и всички действащи нормативни актове.При установяване на нередности и некачествени работи, същите се отстраняват от изпълнителя внай-кратък срок и са за сметка на изпълнителя.

Документацията на обекта трябва да отговаря на изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и Наредба № 3 от 2003 г. за съставяне на актове и протоколи по време на строителството .

Избраният Изпълнител трябва дадекларира, че наетите от него специалисти, които ще изпълняват функциите по строителен надзор по този договор не са проектанти или строители или доставчици, както и че не са свързани лица по смисъла на ТЗ за обекта на този договор, като същия е длъжен да представи декларация свободен текст, преди подписване на договора.

***Забележка:*** *Изброяването на консултантските услуги е примерно и неизчерпателно. Предмет на поръчката са и всички други дейности, предвидени в закона, технологичните правила и нормативи или такива необходими за осигуряване на ефективен и качествен контрол по изпълняваните строителни работи.*

**ІV.ИЗИСКВАНИЯ КЪМ ТЕХНИЧЕСКОТО ПРЕДЛОЖЕНИЕ НА УЧАСТНИКА**

**Техническото предложение за изпълнение на поръчката задължително следва да съдържа:** Стратегия на участника, включително Предложение за взаимодействия, организация и ключов персонал и предложени за всеки един от посочени/дефинираните от Възложителя рискове адекватни мерки за недопускане на риска и мерки за отстраняване/преодоляване на последиците от настъпилия риск, гарантиращи избягване допускането на забава или некачествено изпълнение на поръчката и предлагане на реалистични мерки за тяхното .

В тази част всеки участник следва да разпише подробно начина, по който възнамерява да извърши дейностите, предмет на поръчката.

Предлаган подход за изпълнение на услугата - всеки участник следва да разпише всеобхватно подхода, който е избрал и който ще прилага при евентуалното му избиране за изпълнител на поръчката. Всеки участник следва да направи предложение за начина, по който ще управлява изпълнението на договора, с оглед постигане на целите и резултатите от договора;Списък и предложение за дейности, необходими за постигане целите на договора и на изискванията на Техническата спецификация - всеки участник следва да предложи всички дейности, които са необходими за изпълнение на поръчката за изпълнението на услугата за оценка на съответствието и упражняване на строителен надзор.

Предложение за разпределението на задачите и отговорностите между експертите във връзка с изпълнение на дейностите по договора – всеки участник трябва да обясни по какъв начин ще извърши разпределение на задачите и отговорностите между предлаганите от него специалисти, така че успешно да изпълни предмета на поръчката.

Всеки участник следва да представи организационна схема на персонала, която показва организационната структура с ключовите длъжности. С цел постигане целите и ефективно изпълнение на дейностите по проекта организационната схема трябва ясно да показва и описва взаимовръзката, допирните точки и начините за взаимодействие и работа между:

1. Kлючовия персонал и другия ръководен персонал на Консултанта. Ясно описание на функциите отговорностите, пълномощията и взаимодействието на експертите.
2. Разпоредбите за управлението и вътрешните взаимоотношения на Консултанта**.**
3. Възложител и Консултант;
4. Консултанта и Изпълнителя;
5. Консултанта и външни институции и организации, компетентни и ангажирани в процеса на съгласуване, приемане и одобрение на дейностите и етапите по проекта.

Предложение за осъществяване на комуникации и обратна връзка с всички участници в строителния процес.

***Управление и преодоляване на риска***

Участникът трябва да предложи за всеки един от посочени/дефинираните от Възложителя рискове адекватни мерки за недопускане на риска и мерки за отстраняване/преодоляване на последиците от настъпилия риск, гарантиращи избягване допускането на забава или некачествено изпълнение на поръчката и предлагане на реалистични мерки за тяхното преодоляване.*.*

Дефинирани от Възложителя Рискове са следните:

1). Времеви рискове:

- Риск от забава при стартиране на работите;

- Риск от изоставане от графика при текущото изпълнение на дейностите;

- Риск от закъснение за окончателно приключване и предаване на обекта;

2). Риск от неизпълнение на договорни задължения, в това число забава на плащанията по договора от Страна на Възложителя.

Комисията предлага за отстраняване от процедурата участник, който е представил техническо предложение което не отговаря на предварително обявените изисквания на Възложителя и не обезпечава постигане на целите и резултатите от договора - не е представил подход за изпълнение на услугата; не е описал начина, по който ще управлява изпълнението на договора; не е представил списък и предложение за всички дейности, необходими за постигане целите на договора и на изискванията на Техническата спецификация за изпълнение на услугата за извършване оценка за съответствие на инвестиционния проект със съществените изисвания към строежите и упражняване на строителен надзор; не е направил предложение за разпределението на задачите и отговорностите между експертите във връзка с изпълнение на дейностите по договора и комуникациите между участниците в процеса на изпълнение на договора; или предложението е с неправилна технологична последователност, съгласно строителните норми, правилници и спецификата на поръчката, или не е предложил за всеки един от посочените рискове адекватни мерки за недопускане на риска и мерки за отстраняване/преодоляване на последиците от настъпилия риск, гарантиращи избягване допускането на забава или некачествено изпълнение на поръчката и предлагане на реалистични мерки за тяхното преодоляване

ИЗГОТВИЛИ:

...........................

/арх.Ан.Карчев/

..............................

/инж.Г.Дюлгерова/